<classify> Azam FC walikuwa jijini Tanga wakichuana na timu ya African Sports na Coastal Union, ambazo zote walifunga kila moja bao 1-0 katika michezo iliyopigwa mwishoni mwa wiki iliyopita kwenye Uwanja wa Mkwakwani Tanga.Timu hiyo tangu imeanza mazoezi ya kujifua kwa ajili ya michuano ya Kagame imeshacheza mechi nne za kirafiki kwa ajili ya kukinoa kikosi kitakachoshiriki michuano hiyo. Walicheza dhidi ya Friends Rangers wakaibuka na ushindi wa mabao mabao 4-2, dhidi ya JKT Ruvu wakashinda bao 1-0 na baadaye kuzifunga timu hizo za Tanga.Mtendaji Mkuu wa Azam FC, Saad Kawemba alisema jana kuwa baada ya michezo hiyo ya kirafiki anategemea kocha atakuwa ametambua kikosi chake cha kwanza kwa ajili ya Kagame.Azam wataingia kambini kesholeo tayari kwa michuano ya Kagame, lengo ni kuhakikisha kuwa tunafanya vizuri,alisema na kuongeza kuwa wachezaji waliokuwa wakifanya majaribio wawili wameonekana kufanya vizuri.Wachezaji watatu waliotua wiki iliyopita ni Mwingereza Ryan Burge na Nelson Lukong kutoka Jamhuri ya Kidemokrasia ya Kongo na Jean Babtiste toka nchini Rwanda anayekipiga na APR.Kawemba alisema wachezaji wawili ambao ni Mwingereza Burge na Mrwanda Baptiste wamefanya vizuri katika michuano hiyo ya Tanga hivyo wanasubiri tamko la Kocha Mkuu Stewart Hall ili wasajiliwe.Alisema kwa mchezaji Baptiste atarudi kwanza katika timu yake ya APR kushiriki michuano ya Kagame kisha baadaye atarudi Azamn kumalizana nao.  <topic>: MICHEZO 